**Отчет за дейността на Народно читалище „Христо Ботев-1903”, село Радуил, община Самоков, област Софийска за 2021 година.**

1. През изминалата 2021 година в Народно читалище „Христо Ботев-1903”, село Радуил работеха следните колективи:
* Женска фолклорна група за автентичен и обработен фолклор „Детелина” – 10 участника с художествен ръководител Мария Стоянова
* Танцов състав „Ибърски ритми” – 12 участника с художествен ръководител Николай Борисов.
* Танцов състав „Лудо младо” – 15 участника с художествен ръководител Андрей Марков.
* Детска танцова формация „Радуилче” – 15 деца /на възраст от 5 до 9 години/ с художествен ръководител Андрей Марков.
* Детски състав за модерни танци 12 деца /на възраст от 5 до 9 години/ с художествен ръководител Радостина Велчева.
1. През изминалата 2021 година ЖФГ „Детелина” взе участие във следните събори и фестивали:
* Фолклорния фестивал „Да запеем заедно песните на Средногорието 2021”, с. Чавдар
* 17-ти Фолклорен фестивал „Евро фолк – Черно море 2021”, гр. Китен
* Фестивала „Балкански котел 2021”, гр. Банско
* 5-ти Фолклорен събор на народното творчество „Св. Константин 2021”, гр. Пещера
* 2-ри Фолклорния фестивал „От Тимок до Вита 2021” – с. Черни Вит
1. Спечелени награди:
* Диплом за отлично представяне от Фолклорния фестивал „Да запеем заедно песните на Средногорието 2021”, с. Чавдар и покана от Галя Асенова за участие в телевизионното предаване „От българско, по-българско”
* Лауреат първа степен от 17-ти Фолклорен фестивал „Евро фолк – Черно море 2021”, гр. Китен
* Грамота за отлично представяне от Фестивала „Балкански котел 2021”, гр. Банско
* Трето място от 5-ти Фолклорен събор на народното творчество „Св. Константин 2021”, гр. Пещера
* Първо място в раздел Автентичен фолклор от 2-ри Фолклорния фестивал „От Тимок до Вита 2021” – с. Черни Вит
1. През изминалата 2021 година читалището ни проведе следните мероприятия.
* За 19 февруари бе изготвено табло в чест на Васил Левски
* За Трети март бе изработено табло.
* За Великден с дечицата от селото изработихме кошнички с Великденски яйца за изложбата-базар, която се проведе на площада. Дечицата рецитираха стихотворения, пяха песни и танцуваха. Всички деца получиха подаръци от Кметството и Читалището.
* За 1–ви юни организирахме празник за всички деца с музикална програма, DJ И АНИМАТОРИ с много игри и забавления. Всички деца получиха подаръци от Читалището.
* За 2-ри юни бе изработено табло.
* Организиран бе и МФФ „Бобфест 2021” в който за участие се бяха записали около 70 състава от цялата ни страна, но в навечерието на празника бе издадена Заповед на Областния управител /поради усложнената епидемиологична обстановка/ и фестивала бе отменен.
* За Деня на Независимостта бе изготвено табло.
* За Деня на Народните будителите бе изготвено табло.
* За Коледа учениците от ОУ „Христо Смирненски” и ЖФГ „Детелина” организираха и проведоха Коледно тържество на площада с песни танци и коледари. Всички ученици получиха подаръци от Кметството и Читалището.
1. ЖФГ „Детелина” взе участие в заснемането на епизода „Тайните на радуилския боб” от предаването „Вкусни времена” по телевизия „Code Health TV”.
2. Библиотеката ни разполага с 14088 тома. През изминалата 2021 година са и закупени 8 тома.

Посещения в библиотеката за 2021 година – 1826 бр.

Заети библиотечни документи за 2021 година – 1258 бр.

**Поради обявеното извънредно положение някои от заложените в културния календар мероприятия не бяха проведени.**

06.01.2022 г. Председател: